सीवर ओवरफ्लाे से लोग परेशान कमिश्नर से समाधान की मांग
फरीदाबाद |वीआईपी सेक्टर-21ए में इन दिनों सीवर ओवरफ्लो से स्थानीय लोग परेशान हैं। नगर निगम में शिकायत करने के बावजूद इसका समाधान नहीं हो रहा है। यहां सीवरेज की लाइनों की सफाई नहीं हो रही है। इससे पूरे सेक्टर में मच्छर पैदा हो गए हैं। सेक्टर-21ए की डब्ल्यूसीआरए के प्रधान गजराज नागर, युगल किशोर शर्मा, डा. एमसी गर्ग के अनुसार गेट-9 और मकान नम्बर-514 के सामने कई दिन से सीवर ओवरफ्लो है। इससे वातावरण दूषित हो रहा है। बीमारियों के पनपने का खतरा बढ़ता जा रहा है। इस संबंध में नगर निगम के एसडीओ विनोद मित्तल, एक्सईएन सतीश कुमार अग्रवाल से प्रधान गजराज नागर ने फोन पर कई बार आग्रह किया है किन्तु आश्वासन ही मिल रहे हैं।
फरीदाबाद. सेक्टर21-ए में सड़क पर फैला गंदा पानी।
mag_Deva hin_Deva bho_Deva